În urmă cu câteva săptămâni, mai multe outlet-uri de media destul de respectate la noi, gen Pagina de Media, Digi24 sau Playtech, au anunțat că Spotify urmează să fie lansat în România pe data de 28 noiembrie. Toate l-au citat pe bloggerul Cristian Manafu, primul care a făcut anunțul. Din păcate, nimeni nu s-a sinchisit să ceară un răspuns oficial din partea companiei suedeze. Mai ales că pe site-ul Spotify nu găseai informația asta.

Băi, nu vreau să-ți stric ziua, dar e mai bine să știi adevărul. Ți-ai făcut speranțe degeaba. Da, e adevărat ce ai citit în titlu. Spotify nu se lansează în România în viitorul apropiat. Nu există Moș Crăciun, nici iepurașul de Paște și nici o dată oficială în care serviciul de streaming va fi disponibil pentru români. Sorry, dar asta e realitatea.